दिनचर्या में बदलाव से पा सकते हैं तनाव से निजात : डॉ. जाखड़
रोहतक | गांवरुड़की स्थित यश कॉलेज ऑफ एजुकेशन में शनिवार को कबीर अनुभूति सेवा समिति एमएस चैरिटेबल ट्रस्ट द्वारा व्याख्यान का आयोजन किया गया। इस अवसर पर डॉ. संजय जाखड़ ने कहा कि आज के युग में तनाव भयंकर बीमारी का रूप धारण कर रहा है। हालात यह हो चुके हैं कि विद्यार्थी तथा बच्चे तनाव के कारण आत्महत्या कर रहे हैं। उन्होंने विद्यार्थियों को तनाव के कारण तथा उससे निवारण के बारे में विस्तार से बताया कि दिनचर्या में बदलाव कर तनाव से मुक्ति पाई जा सकती है।
कबीर अनुभूति सेवा समिति की तरफ से प्राचार्य डॉ. अरूणा आंचल ने माता-पिता से मिले संस्कारों, संगति का असर, जीवन मूल्य के बारे में विस्तार से बताया और कहा कि दूसरों से अपेक्षा करने की बजाए खुद चीजों को अमल में लेकर आना ही सच्ची शिक्षा है। इस अवसर पर प्रिंसिपल कुलदीप, डॉ. सुनीता जाखड़ ने लड़कियों से उनकी समस्याएं और समाधान के बारे में बताया।
hin_Deva hin_Deva hin_Deva